Marija Škaričić

**Marija Škaričić** (Split, 6. august 1977) je hrvatska pozorišna, televizijska i filmska glumica.

## Biografija 
### Karijera 
Osnovnu i srednju školu završila je u Splitu. Kao srednjoškolka pohađala je dramski studio Gradskog pozorišta mladih. Iz trećeg pokušaja upisuje Akademiju dramske umjetnosti na kojoj diplomira 2003. Već od 2001. profesionalno nastupa u predstavama HNK Split, HNK Rijeka, HNK Zagreb, te GK Žar ptica.

Prvu glavnu ulogu dobiva 2004. u filmu *Ta divna splitska noć* redatelja Arsena Antona Ostojića. Već tom ulogom portretom ovisnice dobiva laskavu titulu najtalentiranije hrvatske glumice. Za formalno priznanje takvog statusa pobrinuo se žiri sarajevskog festivala s Mikeom Leighom na čelu, dodijelivši joj iste godine Srce Sarajeva, prestižnu nagradu za najbolje žensko glumačko postignuće.

Novi pravi glumački zalet uzima u jednoj od najvećih hrvatskih komercijalnih uspješnica, filmu Što je muškarac bez brkova? (2005) Hrvoja Hribara. Njena energična interpretacija pokroviteljske, pomalo grube i sirove starije sestre Ljubice nametnula se kao racionalna protuteža središnjim likovima upotpunjujući time dodatno dramski okvir radnje.

Godine 2006. dobija drugi put Nagradu Srce Sarajeva za najbolju žensku ulogu u filmu Gospođica redateljice Andree Štake. Marija ovaj puta svoj glumački senzibilitet stavlja u službu prikazivanja djevojke Ane čija neprilagođenost i nezadrživi mladenački temperament nepovratno utječu na sve one s kojima je turbulencija života stavi u doticaj. U njoj Marija glumi s najvećom filmskom divom ovih prostora Mirjanom Karanović, a upravo će Mariju mnogi proglašavati njenom nasljednicom, dok će sama Mirjana Karanović u intervjuima upravo nju izdvojiti kao jednu od najboljih hrvatskih glumica.

Slijede mnoge manje filmske uloge u brojnim hrvatskim filmovima, a glavne uloge dobiva 2010. i to u njemačkom filmu *Shahada* (koji je bio u konkurenciji Berlinskog filmskog festivala), te potom u filmu Dalibora Matanića *Majka asfalta*. Za tu ulogu je nagrađena Zlatnom arenom za najbolju glavnu žensku ulogu na 57. Pula film festivalu i ''Fipa D'OR Grand Prize* za najbolju žensku ulogu na festivalu International Festival of Audiovisual Programs u Parizu.

Glumila je u serijama *Bumerang* i *Operacija Kajman*, a u pozorištu se pojavljuje jako rijetko.

Časopis Globus ju je u maju 2010. u velikom tematu posvećenom novim hrvatskim filmskim glumcima proglasio jednom od predvodnica vrlo uspješne generacije hrvatskih filmskih glumica koje su se na početku 21. stoljeća potvrdile kao skupina iznimno talentiranih u regiji (uz Dariju Lorenci, Zrinku Cvitešić, Leonu Paraminski, Natašu Janjić i Jadranku Đokić).

Na početku 2011. doživljava veliki uspjeh bivajući uvrštena među deset najboljih mladih europskih glumaca i glumica u programu Shooting Stars 2011, koji svake godine predstavlja nove glumačke nade europske kinematografije. Shooting Stars je inicijativa European Film Promotiona (EFP-a) koji okuplja nacionalne filmske ustanove i agencije za promidžbu filma zemalja članica. Na 61. međunarodnom filmskom festivalu u Berlinu joj je svečano dodijeljeno ovo priznanje. Marija Škaričić je nakon Zrinke Cvitešić druga hrvatska glumica koja je dobila ovu nagradu.

Od 2011. se posvećuje pedagoškom radu na Akademiji dramske umjetnosti. No, iako rijetke, ističu se njezine uloge u filmovima *Svećenikova djeca*, *Visoka modna napetost*, *Cvjetni trg* itd.

Ulogom u seriji Horvatovi 2015. postiže veliku popularnost među širom publikom.

Četiri godine kasnije u velikom stilu vraća se na TV ekrane glavnom ulogom u prvom HBO dramskom projektu snimljenom u Hrvatskoj, dramskoj seriji *Uspjeh*.

Od 2020. ponovno češće igra na filmu te ostvaruje nagrađivane uloge u filmovima kao što su *Mare*, *Tereza37'' itd...

Sporadično radi i na sinkronizaciji animiranih filmova i serija.

## Filmografija 
### Televizijske uloge 
### Filmske uloge 
### Sinhronizacija 
## Reference 
## Vanjski linkovi 
*

Kategorija:Rođeni 1977.
Kategorija:Živi ljudi
Kategorija:Biografije, Split
Kategorija:Hrvatske glumice